Komisijos reglamentas (EB) Nr. 505/2002
2002 m. kovo 21 d.
iš dalies keičiantis Reglamentą (EB) Nr. 1370/95, nustatantį išsamias eksporto licencijų sistemos įgyvendinimo kiaulienos sektoriuje taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1] su paskutiniais pakeitimais, padarytais Reglamentu (EB) Nr. 1365/2000 [2], ypač į jo 8 straipsnio 2 dalį ir 13 straipsnio 12 dalį,
kadangi:
(1) Komisijos reglamentas (EB) Nr. 1370/95 [3] su paskutiniais pakeitimais, padarytais Reglamentu (EB) Nr. 2898/2000 [4], nustato išsamias eksporto licencijų sistemos įgyvendinimo kiaulienos sektoriuje taisykles.
(2) Reglamento (EB) Nr. 1370/95 I priede nustatytus prekių kodus reikia suderinti su neseniai padarytais 1987 m. gruodžio 17 d. Komisijos reglamento (EEB) Nr. 3846/87, nustatančio žemės ūkio produktų, kuriems skiriamos eksporto grąžinamosios išmokos, nomenklatūrą [5], su paskutiniais pakeitimais, padarytais Reglamentu (EB) Nr. 488/2002 [6], pakeitimais.
(3) Kiaulienos vadybos komitetas nepateikė savo nuomonės per pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1370/95 I priedas pakeičiamas šio reglamento priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas eksporto licencijoms, dėl kurių pateiktos paraiškos nuo 2002 m. balandžio 8 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. kovo 21 d.